Susa, Tunis

Susa (arapski سوسة Susa; francuski: Sousse), je grad u Tunisu, oko 140 km južno od glavnoga grada Tunisa na obalama Sredozemenog mora. Susa je treći grad po veličini u Tunisu i glavni grad istoimenog vilajeta. Poznat je po jednoj od najočuvanijih i najvećih medina (stari grad) u islamskom svijetu koja je 1988. godine upisana na UNESCO-ov popis mjesta svjetske baštine u Africi. Do početka francuske kolonizacije, cijeli grad je bio smješten u okvirima medine, a kasnije se naglo raširio na okolinu. U blizini medine se nalazi i luka. Gospodarstvo se bazira na transportu, proizvodnji hrane, maslinova ulja, tekstila, te turizmu. U novije vrijeme postalo je poznato turističko odredište za tisuće turista iz Europe. Duž dugačke pješčane plaže nalazi se veliki broj hotela. Zadnjih godina su povećana ulaganja u hotele te niču sve veći i raskošniji hoteli. Središte grada je udaljeno samo 20 km od internacionalne zračne luke Monastir. Povijest Dokumentiran razvoj grada počinje u 11. stoljeću pr. Kr. kad su feničanski trgovci, zbog povoljnog položaja na moru, osnovali Hadrumetum. Grad je u vrijeme Punskih ratova prihvatio savez s Rimljanima, zbog čega je izbjegao sudbinu Kartage na sjeveru. Nakon toga je uslijedilo mirno 700-godišnje razdoblje pod Rimskim carstvom. Nakon sloma Zapadnog Rimskog Carstva današnju Susu su zauzeli Vandali, i promijenili joj ime u Hunerikopolis. Ubrzo nakon toga, grad je došao pod bizantskim kontrolu i dobio je novo ime, Justinianopolis, no bio je tek blijeda slika nekad uspješnog trgovačkog grada. 7. stoljeće je donijelo važnu prekretnicu civilizacija, jer je cijela sjeverna Afrika zahvatila arapska kultura i islam. Tako je počeo proces arabizacije rimskih kršćanskih mjesta. Arapi su mu dali novo ime, Susa, koji se u nekoliko desetljeća razvio u važnu luku. To je središnja luka dinastije Aglabida od 827. godine i služila je kao baza za vojni pohod na Siciliju. Grad su nakratko okupirali Normani u 12. stoljeću, a kasnije su ga preuzeli Španjolci. Vlast je ponovno promijenio u 18. stoljeću kada su ga napali Mlečani koji su ga predali Francuzima. Za francuskog protektorata grad je preimenovan u Sousse. Unatoč promjenama vlasti i kultura, te nemira koji su prožimali grad kroz stoljeća, on je sačuvao izvorni arapski izgled. Danas je njegova stare gradske jezgra, Medina Susa, priznata kao jedan od najljepših primjera obalnih arapskih utvrda. Znamenitosti Za arhitektonski dragulj dobro očuvanog Starog grada (medine) tvrdi se kako je jedan od najljepših obalnih arapskih utvrda. Visoki zidovi štite nagužvane kuće tzv. Ribateja (ispred utvrda), a s njegova tornja se pruža pogled na cijeli grad. Grad je ispresjecan slikovitim ulicama i trgovačkim natkrivenim sokacima, a na trgu se nalazi dvorac Ribat i Velika džamija. Kazba je pretvorena u muzej s mozaicima mnogih rimskih vila iz okolice. Iz Medine se mogu posjetiti i punske katakombe. U blizini je nasad maslina koji se proteže na 2,500 km², a datira iz antike Ljetovalište uz plažu se pruža prema sjeveru i integrirano je u kompleks Port El Kantaoui, koji je jedan od najraznovrsnijih turističkih zona na Sredozemlju Sport Nogometni klub iz Suse, Etoile Sportive du Sahel, je osvojio afrički kup nekoliko puta i smatra se jednim od najvažnijih nogometnih klubova na kontinentu. Gradovi patneri Vanjske poveznice Hoteli u Susi Made in Sousse Arhivirana inačica izvorne stranice od 6. svibnja 2021. (Wayback Machine) (fr.) (engl.) Turističke informacije i više